বেইজিয়াং-এর মারকুইস

**বেইজিয়াং-এর মারকুইস** ( মৃত্যু: ১০ ডিসেম্বর ১২৫), যার ব্যক্তিগত নাম ছিল **লিউ ই**, এবং যাকে অনেক সময় **সম্রাট শাও** ( আক্ষরিক অর্থে "তরুণ সম্রাট") নামেও অভিহিত করা হয়, ছিলেন চীনের হান রাজবংশের একজন সম্রাট। ১২৫ খ্রিস্টাব্দের এপ্রিলে সম্রাট আনের আকস্মিক মৃত্যুর পর তাকে সিংহাসনের উত্তরাধিকারী হিসেবে মনোনীত করা হয়। তবে সম্রাট হিসেবে অভিষিক্ত হওয়ার কিছুকাল পরেই তিনি মৃত্যুবরণ করেন। তার মৃত্যুর পর এক প্রাসাদ অভ্যুত্থানের মাধ্যমে সম্রাজ্ঞী রাজমাতা ইয়ান জির শাসনের অবসান ঘটে এবং সম্রাট শুন ক্ষমতায় আরোহণ করেন।

ঐতিহাসিক নথিপত্রে তার সঠিক বয়সের উল্লেখ পাওয়া যায় না, তবে পরবর্তী রেফারেন্সগুলো থেকে ইঙ্গিত মেলে যে তিনি বেশ অল্পবয়সী ছিলেন। সম্ভবত একজন শিশু বা কিশোর। যেহেতু তার রাজত্বকাল ছিল অত্যন্ত সংক্ষিপ্ত এবং অনেক ক্ষেত্রে একে অবৈধ বিবেচনা করা হয়, তাই সম্রাটদের আনুষ্ঠানিক তালিকায় প্রায়ই তার নাম বাদ দেওয়া হয়।

## পারিবারিক পটভূমি
লিউ ই ঠিক কবে জন্মগ্রহণ করেছিলেন তা জানা যায়নি। তবে ১৮ মে ১২৫ খ্রিস্টাব্দে সিংহাসনে আরোহণের সময় তাকে অত্যন্ত "তরুণ" হিসেবে বর্ণনা করা হয়েছে, যা থেকে ধারণা করা হয় যে তিনি সম্রাট আনের রাজত্বের শেষ দিকে জন্মগ্রহণ করেছিলেন। তার পিতা ছিলেন জিবৈ রাজ্যের রাজপুত্র লিউ শো (মৃত্যু: ২৬ এপ্রিল ১২০), যিনি ছিলেন সম্রাট ঝাং এর পঞ্চম পুত্র। সেই সূত্রে লিউ ই ছিলেন সম্রাট আনের চাচাতো ভাই। লিউ ইর মাতা সম্পর্কে কোনো তথ্য পাওয়া যায় না। তিনি সম্ভবত ১২০ খ্রিস্টাব্দেই 'মারকুইস' উপাধি লাভ করেছিলেন।

## সংক্ষিপ্ত রাজত্বকাল ও মরণোত্তর ঘটনাবলি
সম্রাট আনের মৃত্যুর পর সম্রাজ্ঞী রাজমাতা ইয়ান জির ক্ষমতা দখলের সিদ্ধান্তটি সম্রাট আনের অত্যন্ত বিশ্বস্ত কিছু মানুষ। যেমন- সৎ চাচা গেং বাও, খোজা জিয়াং জিং এবং ধাত্রী ওয়াং শেং সমর্থন করেছিলেন। তবে শীঘ্রই সম্রাজ্ঞী ইয়ান এবং তার ভাই ইয়ান শিয়ান ক্ষমতার পূর্ণ নিয়ন্ত্রণ নিতে মরিয়া হয়ে ওঠেন। তারা ফ্যান, ওয়াং এবং গেং এর বিরুদ্ধে মিথ্যা অভিযোগ আনেন। ফলে ফ্যানকে মৃত্যুদণ্ড দেওয়া হয় এবং বাকিদের পরিবারসহ নির্বাসিত করা হয়। ইয়ান ভাইয়েরা রাজধানীর প্রশাসনের সর্বময় ক্ষমতার অধিকারী হয়ে ওঠেন এবং স্বৈরাচারী কায়দায় শাসন পরিচালনা করতে থাকেন।

তবে বছরের শেষের দিকে তরুণ সম্রাট লিউ ই গুরুতর অসুস্থ হয়ে পড়েন। এই সুযোগে রাজপুত্র বাও এর অনুগত খোজারা, সুন চেং এর নেতৃত্বে ইয়ানদের উৎখাত করার জন্য একটি গোপন ষড়যন্ত্র লিপ্ত হয়। সম্রাট লিউ ই মৃত্যুবরণ করার সাথে সাথেই খোজারা এক ক্যু বা অভ্যুত্থানের মাধ্যমে ইয়ানদের ক্ষমতাচ্যুত করেন এবং রাজপুত্র বাওকে সম্রাট (সম্রাট শুন হিসেবে) ঘোষণা করেন। সম্রাজ্ঞী রাজমাতা ইয়ান ছাড়া বাকি ইয়ান সদস্যদের হত্যা করা হয়।

সম্রাট শুন বুঝতে পেরেছিলেন যে বেইজিয়াং-এর মারকুইস (লিউ ই) বয়সে অনেক ছোট ছিলেন এবং সম্রাজ্ঞী ইয়ানের ষড়যন্ত্রে তার কোনো হাত ছিল না। তাই তিনি মরণোত্তরভাবে লিউ ইকে অপমানিত করেননি বা তার পরিবারের বিরুদ্ধে কোনো প্রতিশোধ নেননি। তবে তিনি লিউ ইকে একজন "বৈধ সম্রাট" হিসেবেও স্বীকৃতি দেননি। বছরের শেষ দিকে তাকে একজন সম্রাটের পরিবর্তে "রাজপুত্রের" মর্যাদায় সমাহিত করা হয়। তার কোনো আনুষ্ঠানিক মরণোত্তর নাম রেকর্ড করা হয়নি।

১৩৬ খ্রিস্টাব্দে, তার মৃত্যুর প্রায় দশ বছর পর, সাম্রাজ্যে বেশ কিছু প্রাকৃতিক দুর্যোগ ও অস্বাভাবিক ঘটনা দেখা দেয়। সম্রাট শুন ধারণা করেছিলেন যে লিউ ইর আত্মা হয়তো ন্যায়বিচার না পাওয়ায় অসন্তুষ্ট হয়ে আছে, কারণ একদা সম্রাট হওয়া সত্ত্বেও তাকে রাজপুত্রের মর্যাদায় সমাহিত করা হয়েছিল। সম্রাট তখন কর্মকর্তাদের সাথে লিউ ইকে একটি মরণোত্তর নাম দেওয়া এবং তাকে সম্রাট হিসেবে স্বীকৃতি দেওয়ার বিষয়ে আলোচনা করেন। প্রাথমিকভাবে দরবারের সদস্যরা এতে সম্মত হলেও, কর্মকর্তা ঝউ জু তীব্র আপত্তি জানান। ঝউ জু যুক্তি দেখান যে লিউ ই কোনো ন্যায়সঙ্গত উত্তরসূরি ছিলেন না বরং দুর্নীতিগ্রস্ত কর্মকর্তাদের দ্বারা মনোনীত হয়েছিলেন এবং তার কোনো ব্যক্তিগত কৃতিত্বও নেই। শেষ পর্যন্ত সম্রাট শুন ঝউ জু এর যুক্তির সাথে একমত হন এবং লিউ ইকে মরণোত্তর সম্মান দেওয়ার সিদ্ধান্ত বাতিল করেন।

## আরও দেখুন

*হান রাজবংশের বংশলতিকা

## তথ্যসূত্র

**[[বুক অফ দ্য লেটার হান]]*, খণ্ড ৫।
**[[জিঝি তংজিয়ান]]*, খণ্ড ৫১।

বিষয়শ্রেণী:১২৫-এ মৃত্যু
বিষয়শ্রেণী:পূর্ব হান রাজবংশের সম্রাট
বিষয়শ্রেণী:শৈশবে মৃত্যুবরণকারী সম্রাট
বিষয়শ্রেণী:এশিয়ার শিশু সম্রাট
বিষয়শ্রেণী:দ্বিতীয় শতাব্দীর চীনা সম্রাট
বিষয়শ্রেণী:জন্মের বছর অজানা
বিষয়শ্রেণী:২য় শতাব্দীর চীনা রাজশাসক
বিষয়শ্রেণী:এশিয়ার শিশু রাজশাসক